《赠余士翘转谕宝安》
明代·张萱

罗浮紫气正峥嵘，有客凌云赋两京。肝胆自怜归我辈，文章原不属科名。

绛帷已报三鳣兆，襆被犹烦一日程。但得侯芭频载酒，玄潮休解汉公卿。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。